CELEX: 32021D0332
Language: bg
Date: 2021-02-22 00:00:00
Title: Решение (ЕС) 2021/332 на Съвета от 22 февруари 2021 година относно позицията, която трябва да се заеме от името на Европейския съюз на Световния форум за хармонизация на правилата за превозните средства към Икономическата комисия за Европа на Организацията на обединените нации по отношение на предложенията за изменения на правилата на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, по отношение на предложението за изменения на Глобално техническо правило № 9, по отношение на предложението за изменения на Консолидирана резолюция R.E.5, по отношение на предложенията за четири нови правила на ООН във връзка със записващите устройства за данни от инциденти, защитата на моторните превозни средства срещу неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, по отношение на предложението за нова Обща резолюция M.R.4, а също и по отношение на предложенията за тълкувателни документи за правила на ООН № 155 и № 156

25.2.2021   
               
               
                  BG
               
               
                  Официален вестник на Европейския съюз
               
               
                  L 65/55
               
            
         РЕШЕНИЕ (ЕС) 2021/332 НА СЪВЕТА
         от 22 февруари 2021 година
         относно позицията, която трябва да се заеме от името на Европейския съюз на Световния форум за хармонизация на правилата за превозните средства към Икономическата комисия за Европа на Организацията на обединените нации по отношение на предложенията за изменения на правилата на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, по отношение на предложението за изменения на Глобално техническо правило № 9, по отношение на предложението за изменения на Консолидирана резолюция R.E.5, по отношение на предложенията за четири нови правила на ООН във връзка със записващите устройства за данни от инциденти, защитата на моторните превозни средства срещу неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, по отношение на предложението за нова Обща резолюция M.R.4, а също и по отношение на предложенията за тълкувателни документи за правила на ООН № 155 и № 156
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     С Решение 97/836/ЕО на Съвета (1) Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“). Ревизираното споразумение от 1958 г. влезе в сила на 24 март 1998 г.
                  
               
                     (2)
                  
                  
                     С Решение 2000/125/ЕО на Съвета (2) Съюзът се присъедини към Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“). Паралелното споразумение влезе в сила на 15 февруари 2000 г.
                  
               
                     (3)
                  
                  
                     С Регламент (ЕС) 2018/858 на Европейския парламент и на Съвета (3) се установяват административни разпоредби и технически изисквания за одобряването на типа и пускането на пазара на всички нови превозни средства, системи, компоненти и отделни технически възли. С този регламент правилата, приети съгласно Ревизираното споразумение от 1958 г. („правилата на ООН“), се инкорпорират в системата на ЕС за одобряване на типа под формата на изисквания за одобряване на типа или като алтернативи на законодателството на Съюза.
                  
               
                     (4)
                  
                  
                     Съгласно член 1 от Ревизираното споразумение от 1958 г. и член 6 от Паралелното споразумение Световният форум за хармонизиране на правилата за превозните средства към ИКЕ на ООН („Работна група 29 на ИКЕ на ООН“) може да приема предложения за промени в правилата на ООН, в глобалните технически правила на ООН (ГТП на ООН) и в резолюциите на ООН, както и предложения за нови правила на ООН, ГТП на ООН и резолюции на ООН във връзка с одобряването на превозните средства. Освен това съгласно посочените разпоредби Работна група 29 на ИКЕ на ООН може да приема предложения за разрешения за изготвяне на изменения на ГТП на ООН или за изготвяне на нови ГТП на ООН и може да приема предложения за удължаване на мандатите за ГТП на ООН.
                  
               
                     (5)
                  
                  
                     На 183-то заседание на Световния форум, което ще се проведе между 9 и 11 март 2021 г., Работна група 29 на ИКЕ на ООН може да приеме предложенията за изменения на правилата на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, предложението за изменения на Глобалното техническо правило № 9, предложението за изменения на Консолидирана резолюция R.E.5, предложенията за четири нови правила на ООН във връзка със записващите устройства за данни от инциденти, защитата на моторните превозни средства срещу неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, одобряването на алармената система за превозни средства и одобряването на превозното средство по отношение на неговата алармена система, както и предложението за нова Обща резолюция M.R.4. Освен това Работна група 29 на ИКЕ на ООН трябва да приеме предложенията за тълкувателни документи за правила на ООН № 155 и № 156.
                  
               
                     (6)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Работна група 29 на ИКЕ на ООН по отношение на приемането на посочените предложения, тъй като правилата на ООН ще бъдат обвързващи за Съюза и заедно с ГТП на ООН, Консолидираната резолюция и общите резолюции могат да имат съществено въздействие върху съдържанието на правото на Съюза в областта на одобряването на типа на превозните средства.
                  
               
                     (7)
                  
                  
                     Предвид натрупания опит и постигнатия технически напредък е необходимо да бъдат изменени или допълнени изискванията относно някои елементи или характеристики, обхванати от правилата на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН относно устройствата за записване на данни за инциденти, както и Консолидираната резолюция R.E.5.
                  
               
                     (8)
                  
                  
                     Освен това е необходимо да бъдат изменени някои разпоредби в ГТП № 9 на ООН.
                  
               
                     (9)
                  
                  
                     За да се даде възможност за постигане на технически напредък и да се подобри безопасността на превозните средства, е необходимо да се приемат четири нови правила на ООН във връзка със записващите устройства за данни от инциденти, защитата на моторните превозни средства срещу неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система. Наред с това, необходимо е да се приеме нова Обща резолюция M.R.4 за остъкляването на панорамния покрив,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 183-то заседание на Световния форум за хармонизация на правилата за превозните средства към ИКЕ на ООН, което ще се проведе между 9 и 11 март 2021 г., по отношение на предложенията за изменения на правилата на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, по отношение на предложението за изменения на Глобално техническо правило № 9, по отношение на предложението за изменения на Консолидирана резолюция R.E.5, по отношение на предложенията за четири нови правила на ООН във връзка със записващите устройства за данни от инциденти, защитата на моторните превозни средства срещу неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, предложението за нова Обща резолюция M.R.4, а също и по отношение на предложенията за тълкувателни документи за правила на ООН № 155 и № 156 (4), е да се гласува в тяхна подкрепа.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 22 февруари 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) (ОВ L 346, 17.12.1997 г., стр. 78).
         
            (2)  Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).
         
            (3)  Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).
         
            (4)  Вж. документ ST 5991/21 на http://register.consilium.europa.eu.